James Arthur «Kamala» Harris

James Arthur Harris, mer kjent under ringnavnet Kamala, (født 28. mai 1950 i Senatobia i Mississippi i USA, død 9. august 2020 i Brooklyn i New York City) var en amerikansk profesjonell fribryter.

Liv og virke

Bakgrunn
Harris' foreldre drev et stykke land ved Senatobia på sharecropping-basis. Da moren giftet seg på nytt flyttet de til Coldwater, også i Mississippi. Vel hadde stefaren et jordstykke der, men familien kunne ikke klare seg på det alene og mottok sosialstønad.

I en alder av 17 år forlot Harris, som ikke hadde noe særlig skolegang å vise til, Mississippi og dro til Florida. Der tjente han til livets opphold med å plukke frukt under innhøstningen. Senere var han blikkenslager og deretter selvstendig taktekker. I Florida ble han kjent med fribryting.

Da han var 25 år dro han til Benton Harbor i Michigan for å få et bedre yrkesliv, men uten å lykkes. På denne tiden ble han oppdaget av fribryterlegenden Bobo Brazil og fikk trening fra ham og fra Tiny Tim Hampton.

Fribryter
I 1978 debuterte Harris i sin fribryterkarriere i Greenwood i Mississippi under ringnavnet Sugar Bear Harris. Senere opptrådte han som Ugly Bear Harris, eller som Big Jim Harris. Han utviklet seg karrieremessig med et år i Tyskland, og så i England.

«Kamala»
Han kom tilbake til USA i 1982. Som «Kamala» (opprinnelig Kimala men raskt justert) iscenesatte han seg selv som en skremmende og enfoldig ugandier som utøvet sin fribryting barføtt i krigsmaling og lendeklede, som trådte inn i ringen med en afrikanske mask og bar spyd og skjold, ledet av den maskerte håndlederen «Kim Chee» (oftest portrettert av Brooklyn Brawler (Steve Lombardi).

Hans «back story» var at han var tidligere kannibal som var blitt livvakt til den senere avsatte ugandisk president Idi Amin, og at han var blitt oppdager av fribrytreren og manageren J.J. Dillon under en ekskursjon til Afrika.

Kamala er mest kjent for sine opptredener i World Wrestling Federation/Entertainment (WWE) på midten av 1980-tallet og begynnelsen av 1990-talelt.

I 2010 var hans karriere over. Da bekjentgjorde han at han som følge av diabetes og høyt blodtrykk måtte få amputert sin venstre fot. Måneden etter ble så beinet fjernet. Den 5. april 2012 ble også hans høyre ben amputert.

Død
Harris ble rammet av sykdommen covid-19, som han hadde testet positivt for den 5. august, og døde som følge av det den 9. august 2020 i en alder av 70 år.

Referanser

Eksterne lenker 
 
 
 

Fribrytere fra USA
Personer fra Tate County i Mississippi
Dødsfall relatert til covid-19 i USA